
Parlamentul  României

Camera  Deputaţilor

Comisia pentru industrii                                         Comisia pentru apărare, ordine
              si servicii                                                       publică şi siguranţă naţională
   Bucureşti, 27.02.2008                                                       Bucureşti, 27.02.2008
         Nr.23/17/2008                                                                    Nr.32/124/2008
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru ratificarea Acordului între Guvernul României şi Guvernul Republicii Bulgaria ce reglementează activităţile la trecerea frontierei feroviare, semnat la Ruse la 9 februarie 2007, trimis cu adresa nr. PL.x 5 din 4 februarie 2008 şi înregistrat cu nr.23/17 din 6 februarie 2008, respectiv cu nr.32/124 din 6 februarie 2008.


Prin obiectul de reglementare şi conţinut, proiectul de lege face parte din categoria legilor ordinare.

                  PREŞEDINTE,                                         VICEPREŞEDINTE,

                   Iulian IANCU                                            Marian SĂNIUŢĂ                                   

RAPORT COMUN

asupra proiectului de Lege pentru ratificarea Acordului între Guvernul României şi Guvernul Republicii Bulgaria ce reglementează activităţile la trecerea frontierei feroviare, semnat la Ruse la 9 februarie 2007
În conformitate cu prevederile Regulamentului Camerei Deputaţilor, republicat, Comisia pentru industrii şi servicii şi Comisia pentru apărare, ordine publică şi siguranţă naţională au fost sesizate, cu nr. PL x 5 din 4 februarie 2008, pentru dezbatere în fond, cu proiectul de Lege pentru ratificarea Acordului între Guvernul României şi Guvernul Republicii Bulgaria ce reglementează activităţile la trecerea frontierei feroviare, semnat la Ruse la 9 februarie 2007.



Prin acest acord sunt stabilite principiile şi regulile majore pentru cooperarea în domeniul tuturor activităţilor la trecerea frontierei feroviare dintre România şi Republica Bulgaria, în vederea simplificării şi accelerării traficului prin punctele de trecere a frontierei, precum şi pentru dezvoltarea corelată a infrastructurii feroviare. 



Proiectul de lege a fost avizat favorabil de Consiliul Legislativ, cu observaţii şi propuneri, conform avizului nr. 55 din 15 ianuarie 2008.



Proiectul de lege a fost avizat favorabil de Comisia pentru administraţie publică, amenajarea teritoriului şi echilibru ecologic, conform avizului nr. 26/2177 din 12 februarie 2008 şi de Comisia juridică, de disciplină şi imunităţi, conform avizului nr.P.L.x 5 din 13 februarie 2008.  



Potrivit prevederilor art.75 alin.(1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare, Camera decizională pentru acest proiect de lege este Senatul.


Examinarea proiectului de lege a avut loc în şedinţe separate ale celor două comisii sesizate în fond.



La şedinţa Comisiei pentru industrii şi servicii au fost prezenţi toţi cei 22 de deputaţi, membri ai comisiei şi la şedinţa Comisiei pentru apărare, ordine publică şi siguranţă naţională au fost prezenţi 23 deputaţi din totalul de 25 deputaţi, membri ai comisiei.



La dezbaterile asupra proiectului de lege au participat, în calitate de invitaţi, în conformitate cu prevederile art.54 şi art.55 din Regulamentul Camerei Deputaţilor, republicat, domnul Mircea Alexandru – secretar general adjunct la Ministerul Internelor şi Reformei Administrative, domnul Octavian Claudiu Dumitrescu – director general, doamna Ortansa Munteanu – director şi doamna Carmen Pop – consilier, toţi din cadrul Ministerului Transporturilor.



Datorită unor erori materiale şi a unor erori de traducere, paginile 2, 4 şi 8 din varianta în limba română a Acordului au fost înlocuite de iniţiator şi sunt ataşate, în original, la prezentul raport.



În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor adoptarea acestui proiect de lege, în forma propusă de iniţiator, cu rectificările menţionate.



În raport cu obiectul de reglementare şi conţinut, proiectul de lege face parte din categoria legilor ordinare.
                PREŞEDINTE,                                         VICEPREŞEDINTE,

                 Iulian IANCU                                             Marian SĂNIUŢĂ      
                  SECRETAR,                                                  SECRETAR,
                Aurelia VASILE                                           George SCUTARU
Consilier, Daniel Bădina                                                                                                                                                    Expert, Daria Cotoc                                                                                                                                               

